RoboCop 2
<s>RoboCop 2 je američki distopijski cyberpunk akcijski triler SF film iz 1990. koji je režirao Irvin Kershner prema scenariju kojeg su zajedno napisali Frank Miller, Wallon Green.</s><s>Glavne uloge tumače Peter Weller, Nancy Allen, Dan O'Herlihy, Tom Noonan, Belinda Bauer,
Gabriel Damon.</s><s>Film se odigrava u Detroitu u budućnosti, a nastavak je filma RoboCop iz 1987.</s><s>U ovom filmu, RoboCop (Weller) se mora boriti protiv Caina (Noonan), kriminalca koji proizvodi opasnu drogu "Nuke", dok istodobno megakorporacija OCP planira zamijeniti RoboCopa novim, većim kiborgom.</s>

<s>Film je primio podvojene reakcije od filmske kritike, obožavatelja i publike.</s><s>Najviše je prigovora usmjereno još povećanom broju nasilja i okrutnosti u odnosu na prvi film.</s><s>Prvotni scenaristi originalnog filma, Edward Neumeier i Michael Miner, htjeli su osobno napisati nastavak, te složili osnovni sinopsis nazvan Corporate Wars.</s><s>Međutim, 1988. izbio je veliki štrajk američkog ceha scenarista.</s><s>Pošto su Neumeier i Miner bili članovi istog udruženja, morali su poštivati pravila i ništa ne pisati sve do okončanja spora.</s><s>Orion Pictures se, s druge strane, žurio napraviti nastavak, te su ubrzo našli zamjenu u piscu stripova Franku Milleru, koji je napisao priču za RoboCopa 2.</s>

<s>Bio je to posljednji film koji je režirao Irvin Kershner.</s>

<s>Radnja</s>

<s>Kriminal i zločini su ponovno porasli u Detroitu, a glavni epicentar takve anarhije je kriminalac Cain koji prozivodi opasnu drogu "Nuke" od koje ljudi postaju apsolutno ovisni.</s><s>U međuvremenum megakorporacija OCP želi staviti cijeli grad pod svoju upravu: u tu svrhu žele dovesti do bankrota Detroita, ukinuti policijske mirovine i smanjiti plaće, što dovodi do policijskog štrajka.</s><s>Ovo ostavlja RoboCopa samog u borbi protiv Caina, bez potrebne potpore policije.</s><s>RoboCop pronađe Cainovo sklonište, ali ga pomoćnici zločinca uspiju svladati i raskomadati na sitne dijelove, koje bace ispred policijske postaje.</s><s>U dijelovima, RoboCop je u kritičnom stanju.</s><s>Iako ga OCP-jevi znanstvenici uspiju ponovno sastaviti, potpuno mu promijene program i ubace na stotine beskorisnih direktiva od kojih RoboCop postane neučinkovit.</s>

<s>Kako bi se vratio natrag na industrijske postavke, RoboCop dobrovoljno dotakne električni sklop i doživi strujni udar.</s><s>To uspije i njemu se vrati natrag njegov prethodni indenitet.</s><s>Uspije uloviti Caina u opasnoj raciji.</s><s>Međutim, OCP-jeva zaposlenica Juliette faxx uzima Cainov mozak te ga stavlja u robota RoboCop 2, smtrajući da je Cain prikladan kandidat za novog kiborga jer se može kontrolirati zahvaljujući njegovoj ovisnosti o "Nukeu".</s><s>Ubrzo RoboCain dobije prvi zadatak: ubiti gradonačelnika i bivše suradnika, među kojima su i Angie i 12-godišnji Hob, a koji su svi zajedno pregovarali u jednom skladištu kako bi zaustavili preuzimanje Detroita od OCP-a.</s><s>RoboCop kasnije dolazi na scenu zločina i vidi pobijene ljude.</s><s>Na velikom svečanom otvaranju konferencija na kojoj glavni direktor OCP-a, starac, predstavlja RoboCaina koji bi trebao zamijeniti RoboCopa, RoboCain počne pokazivati znakove devijantnog, agresivnog ponašanja.</s><s>RoboCop se pojavi jer zna da je Cainov mozak u RoboCainu.</s><s>Dolazi do ogromne bitke između dvaju kiborga, koje završi na ulici ispred OCP-jeve zgrade.</s><s>RoboCain je toliko velik da je nezaustavljiv te nasumično ubija prolaznike jer traži "Nuke".</s><s>Međutim, RoboCop se popne na RoboCaina, izvadi i razbije mu mozak, te ga time deaktivira i spasi grad od pošasti.</s>

<s>Glumci</s>

<s>Peter Weller — Alex J. Murphy / RoboCop
 Nancy Allen — Anne Lewis
 Dan O’Herlihy — Starac
 Belinda Bauer – Juliette Faxx
 Tom Noonan – Cain
 Gabriel Damon – Hob
 Robert Do'Qui – Narednik Reed
 Felton Perry – Donald Johnson
 Galyn Görg – Angie</s>

<s>Odjek
RoboCop 2 je pušten u američku kino distribuciju 22. juna 1990.</s><s>Tijekom premijernog vikenda, zaradio je 14,5 milijuna $, čime je bio drugi najgledaniji film na kino blagajnama u tom razdoblju, iza filma Dick Tracy.</s><s>Iako je prvog vikenda zaradio čak više od RoboCopa 1987., interes publike je brzo splasnuo nakon premijere te je RoboCop 2 zaradio ukupno 45.681.173 $ u američkim kinima, što je za 8 milijuna $ manje od prvog filma.</s>

<s>Reakcije kritike bile su podvojene.</s><s>Na temelju sume 34 recenzije filmskih kritičara, Rotten Tomatoes je filmu dao prosječnu ocjenu od 32%.</s><s>Dok su specijalni efekti i akcijske sekvence primile visoke ocjene, osobito stop animacija ogromnog robota RoboCaina Phila Tippetta, česti prigovori su bili da se film ne fokusira dovoljno na protagonista RoboCopa i njegovu partnericu Lewisicu, da je ljudska strana priče izugbljena u moru nasilja te da su neke scene pakosne i neukusne.</s><s>Jedan kritičar je izbrojao da se u priči dogodi 81 ubojstvo na ekranu, što je više nego dvostruki broj leševa u odnosu na prvi film.</s>

<s>U svojem osvrtu za Chicago Sun Times, filmski kritičar Roger Ebert je filmu dao 2/4 zvijezde i osobito prigovorao ideji da 12 godišnji dječak glumi kriminalca u filmu koji nije namijenjen za djecu: "Cainovi pomoćnici uključuju nasilnog dječaka zvanog Hob, a koji izgleda kao da ima 12 godina ali ubija ljude bez samilosti, psuje i na kraju preuzme posao droge...</s><s>Scenarij filma je neskladan spoj nerazvijenih i nedovršenih ideja... upotreba lika djeteta-ubojice je ispod svakog prijezira."</s>

<s>Nagrade</s>

<s>Nagrada Saturn je nominirala film u tri kategorije:
Nagrada Saturn za najbolji SF film
Nagrada Saturn za najbolje specijalne efekte (Phil Tippett)
Nagrada Saturn za najboljeg mladog glumca (Gabriel Damon)</s>

<s>Izvori</s>

<s>Vanjski linkovi 
 
 
 
 
 
 Video recenzija Siskela i Eberta 1990.</s>

<s>SF-filmovi
Američki filmovi
Distopijski filmovi
Akcije (filmovi)
Trileri
Filmovi 1990.</s><s>Cyberpunk filmovi
Filmovi sa kiborzima
Filmovi koji koriste stop animaciju
Authority control 2</s>

